|  |
| --- |
| **IZVJEŠĆE O PROVEDENOM SAVJETOVANJU** **SA ZAINTERESIRANOM JAVNOŠĆU** |
| Naslov dokumenta | Nacrt Programa javnih potreba u sportu Grada Koprivnice za 2018. godinu |
| Stvaratelj dokumenta, tijelo koje provodi savjetovanje | Grad Koprivnica Upravni odjel za društvene djelatnosti i europske poslove |
| Cilj i glavne teme savjetovanja | Javne potrebe u sportu za koje se sredstva osiguravaju iz proračuna jedinica lokalne i područne (regionalne) samouprave su programi, odnosno aktivnosti, poslovi i djelatnosti od značaja za jedinicu samouprave. Radi ostvarivanja zajedničkih interesa u sportu, na području jedinica lokalne i područne (regionalne) samouprave osnovane su sportske zajednice. U Gradu Koprivnici djeluje Zajednica športskih udruga Grada Koprivnice, čije je ustrojstvo i djelokrug rada uređeno Statutom. Svojim djelovanjem Zajednica pridonosi razvoju i promicanju sporta na području grada Koprivnice, poticanju vrhunskog sporta i stvaranju uvjeta za postizanje vrhunskih sportskih rezultata, a poglavito razvoju sportskih aktivnosti djece i mladeži, studenata i invalidnih osoba te sportsko rekreacijskih aktivnosti građana, promicanju odgojnih funkcija sporta, fair playa, razumijevanja, tolerancije i odgovornosti kroz bavljenje sportom, širenju olimpijske ideje i jačanju olimpijskog pokreta. Prema Zakonu o sportu osnovu financiranja sporta čine prihodi koje pravne i fizičke osobe koje obavljaju sportsku djelatnost ostvare obavljanjem sportske djelatnosti, članarine koju ostvaruju sportske udruge, dio prihoda od priređivanja igara na sreću i sredstva kojima jedinice lokalne i područne (regionalne) samouprave i Grad Zagreb i država pomažu obavljanje sportskih djelatnosti. Jedinice lokalne i područne (regionalne) samouprave utvrđuju javne potrebe u sportu i za njihovo ostvarivanje osiguravaju financijska sredstva iz svojih proračuna u skladu s Zakonom. Javne potrebe u sportu za koje se sredstva osiguravaju iz proračuna Grada Koprivnice su sportske aktivnosti, poslovi i djelatnosti za koje je određeno da su od značenja za sport na području Grada Koprivnice a to su: poticanje i promicanje sporta, osobito sporta djece i mladeži, provođenje dijela programa tjelesne i zdravstvene kulture djece i mladeži, djelovanje Zajednice sportskih udruga u gradu, osiguravanje uvjeta za provođenje treninga, organiziranje provođenje sustava natjecanja, te opću i posebnu zdravstvenu zaštitu sportaša, sportsko-rekreacijske aktivnosti građana, kineziterapijske aktivnosti, kao i druge sportske aktivnosti koje su u funkciji unapređenja i čuvanja zdravlja i podizanja psihofizičke sposobnosti građana, mtjelesna kultura i sportske aktivnosti invalida i drugih osoba oštećena zdravlja, stručni rad u sportu, obrazovna i informacijska djelatnost u sportu, što predstavlja osnovu ili je u funkciji realizacije Plana rada.Poticanje i promicanje sporta djece i mladeži smatramo iznimno značajnim, jer se preko njega prožima zajednički interes školskog i sportskog sustava u ostvarivanju zajedničkog cilja, a to je unapređenje zdravog i kreativnog načina života djece i mladeži Grada Koprivnice. Stoga je pretpostavka za realizaciju postavljenog cilja suradnja škole, koja raspolaže sportskim prostorom i ima djecu zainteresiranu za bavljenjem sportom i sportskog kluba, koji ima stručnjake, rekvizite i opremu za ostvarenje sportskog programa primjerenog uzrastu.Sportska je djelatnost u velikom broju svjetskih zemalja civilizacijsko dostignuće utemeljeno na ljudskim potrebama i sposobnostima, etičkim i moralnim načelima te znanstvenim spoznajama. Na isti način je sportska djelatnost u Hrvatskoj djelatnost od posebnog interesa, te je ustavna obveza poticati skrb o sportu. Grad Koprivnica sredstvima iz godišnjeg proračuna sufinancira sportsku djelatnost, a Programom javnih potreba u sportu iskazuje svoje opredjeljenje i prioritete.Sport u Koprivnici je dio opće kulture življenja naših građana. Osim što pridonosi njihovu zdravijem načinu života, općem odgoju i obrazovanju mladih, te gospodarskom razvoju Grada, neosporno je da je sport zajedno s drugim društvenim djelatnostima činitelj pravičnog društva i humanih odnosa među ljudima u zajednici. Bavljenje sportom što većeg broja građana, promidžba sportskim priredbama i postizanje vrhunskih sportskih rezultata osnovni su motivi ulaganja u sport za razvijenu sredinu kao što je Grad Koprivnica.Zajednica športskih udruga Grada Koprivnice kao zajednica sportskih klubova izrađuje Prijedlog programa javnih potreba u sportu Grada Koprivnice, te ga preko Upravnog odjela za društvenu djelatnost i europske poslove upućuje Gradskom vijeću na usvajanje. U planiranju aktivnosti Zajednica športskih udruga Grada Koprivnice prvenstveno vodi računa o potrebama djece i mladeži te sportaša amatera, o osiguranju osnovnih uvjete za djelovanje amaterskih sportskih klubova i sportskih škola, te na svojim izvršnim tijelima planira sredstava radi zadovoljenja potreba građana u području sporta. Sredstva za provođenje javnih potreba u sportu Grada Koprivnice za 2018. godinu izdvajaju se iz Proračuna Grada Koprivnice na račun Zajednice športskih udruga Grada Koprivnice. Zajednica športskih udruga raspodjeljuje sredstva korisnicima u skladu sa Programom javnih potreba, utvrđenim kriterijima i pravilnicima Zajednice, te o svom radu i utrošku sredstava podnosi godišnje izvješće Gradskom vijeću.  |
| Mjesec stvaranja dokumenta | Studeni 2017. godine  |
| Je li nacrt bio objavljen na internetskim stranicama ili na drugi odgovarajući način?Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?Ako nije, zašto? | Nacrt Programa objavljen je na internetskoj stranici Grada Koprivnice www.koprivnica.hrJavno savjetovanje trajalo je petnaest dana te je bilo otvoreno od 15. studenoga do 30. studenoga 2017. godine.  |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti.  |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. |
| Tko je i kada izradio izvješće o provedenom savjetovanju? | Ime i prezime:Marija Potroško Kovačić | Datum:1. prosinca 2017.
 |